CELEX: 22014D0156
Language: el
Date: 2014-07-09 00:00:00
Title: Απόφαση της Μεικτής Επιτροπής του ΕΟΧ αριθ. 156/2014, της 9ης Ιουλίου 2014 , για την τροποποίηση του παραρτήματος XXII (Εταιρικό δίκαιο) της συμφωνίας για τον ΕΟΧ [2015/91]

22.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 15/83
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 156/2014
   της 9ης Ιουλίου 2014
   για την τροποποίηση του παραρτήματος XXII (Εταιρικό δίκαιο) της συμφωνίας για τον ΕΟΧ [2015/91]
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Η εκτελεστική απόφαση 2013/280/ΕΕ της Επιτροπής, της 11ης Ιουνίου 2013, για την καταλληλότητα των αρμόδιων αρχών των Ηνωμένων Πολιτειών της Αμερικής σύμφωνα με την οδηγία 2006/43/ΕΚ του Ευρωπαϊκού Κοινοβουλίου και του Συμβουλίου (1), πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Η εκτελεστική απόφαση 2013/281/ΕΕ της Επιτροπής, της 11ης Ιουνίου 2013, σχετικά με την ισοδυναμία των συστημάτων δημόσιας εποπτείας, διασφάλισης ποιότητας, ερευνών και κυρώσεων για τους ελεγκτές και τις ελεγκτικές οντότητες των Ηνωμένων Πολιτειών της Αμερικής, σύμφωνα με την οδηγία 2006/43/ΕΚ του Ευρωπαϊκού Κοινοβουλίου και του Συμβουλίου (2) πρέπει να ενσωματωθεί στη συμφωνία για τον ΕΟΧ.
            
         
               (3)
            
            
               Το παράρτημα XXII της συμφωνίας για τον ΕΟΧ πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Μετά το σημείο 10στδ (απόφαση 2011/30/ΕΕ της Επιτροπής) του παραρτήματος XXII της συμφωνίας για τον ΕΟΧ παρεμβάλλονται τα ακόλουθα σημεία:
   
               «10στε.
            
            
               
                  32013 D 0280: Εκτελεστική απόφαση 2013/280/ΕΕ της Επιτροπής, της 11ης Ιουνίου 2013, για την καταλληλότητα των αρμόδιων αρχών των Ηνωμένων Πολιτειών σύμφωνα με την οδηγία 2006/43/ΕΚ του Ευρωπαϊκού Κοινοβουλίου και του Συμβουλίου (ΕΕ L 161 της 13.6.2013, σ. 4).
            
         
               10στστ.
            
            
               
                  32013 D 0281: Εκτελεστική απόφαση 2013/281/ΕΕ της Επιτροπής, της 11ης Ιουνίου 2013, σχετικά με την ισοδυναμία των συστημάτων δημόσιας εποπτείας, διασφάλισης ποιότητας, ερευνών και κυρώσεων για τους ελεγκτές και τις ελεγκτικές οντότητες των Ηνωμένων Πολιτειών της Αμερικής, σύμφωνα με την οδηγία 2006/43/ΕΚ του Ευρωπαϊκού Κοινοβουλίου και του Συμβουλίου (ΕΕ L 161 της 13.6.2013, σ. 8)»
            
         Άρθρο 2
   Τα κείμενα των εκτελεστικών αποφάσεων 2013/280/ΕΕ και 2013/281/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 10 Ιουλίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 9 Ιουλίου 2014.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 161 της 13.6.2013, σ. 4.
   
      (2)  ΕΕ L 161 της 13.6.2013, σ. 8.
   
      (3)  Δεν έχουν αναφερθεί συνταγματικές απαιτήσεις.
   
      Δήλωση των κρατών της ΕΖΕΣ στην απόφαση αριθ. 156/2014 της Μεικτής Επιτροπής του ΕΟΧ, της 9ης Ιουλίου 2014, που ενσωματώνει τις εκτελεστικές αποφάσεις 2013/280/ΕΕ και 2013/281/ΕΕ της Επιτροπής στη συμφωνία για τον ΕΟΧ
      
         «Η εκτελεστική απόφαση 2013/280/ΕΕ της Επιτροπής, της 11ης Ιουνίου 2013, σχετικά με την καταλληλότητα των αρμόδιων αρχών των Ηνωμένων Πολιτειών της Αμερικής, σύμφωνα με την οδηγία 2006/43/ΕΚ του Ευρωπαϊκού Κοινοβουλίου και του Συμβουλίου και η εκτελεστική απόφαση 2013/281/ΕΕ, της 11ης Ιουνίου 2013, σχετικά με την ισοδυναμία των συστημάτων δημόσιας εποπτείας, διασφάλισης ποιότητας, ερευνών και κυρώσεων για τους ελεγκτές και τις ελεγκτικές οντότητες των Ηνωμένων Πολιτειών της Αμερικής σύμφωνα με την οδηγία 2006/43/ΕΚ του Ευρωπαϊκού Κοινοβουλίου και του Συμβουλίου αφορούν τις σχέσεις με τρίτες χώρες. Η ενσωμάτωση αυτών των αποφάσεων δεν θίγει το πεδίο εφαρμογής της συμφωνίας για τον ΕΟΧ»